Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
11 ต.ค. 2559

การ Rebound ยังเป็นไปอย่างจำกัด… “ซื้อ” IRPC
ดัชนี SET อยู่ที่ 1,459.08 จุด +2.06 จุด +0.14% ปริมาณซื้อขาย 25,280  ลบ.
แนวรับ :          1,450 / 1,435          แนวต้าน :          1,460 / 1,470
 
สรุปทิศทางและแนวโน้มตลาด
การ Rebound ยังเป็นไปอย่าง “จำกัด” และขาดเสถียรภาพ: แม้การปรับสูงขึ้นของราคาน้ำมันดิบเมื่อคืนที่ผ่านมา หลังกลุ่มผู้ผลิตน้ำมัน (OPEC + Russia) พร้อมที่จะควบคุมเพดานการผลิตน้ำมัน เพื่อรักษาเสถียรภาพราคาน้ำมัน จะเป็นปัจจัยบวกต่อหุ้นกลุ่มพลังงานอย่าง PTT และ PTTEP อย่างไรก็ดีการ Rebound ของ SET ยังเป็นไปอย่าง “จำกัด” และขาดเสถียรภาพ ทั้งนี้เรามองภาพ SET ยังมีความเสี่ยงจากความ “ผันผวน” ทางลงต่อไป จาก 1) Valuation ที่สูงกว่าค่าเฉลี่ยในอดีต 2) กระแสเงินทุนมีความผันผวนมากขึ้น ก่อนการขึ้นดอกเบี้ย Fed ในการประชุมเดือน ธ.ค.นี้ และ 3) Revision Ratio ชะลอตัว (ดู รายงาน The Revision วันนี้) แสดงให้เห็นถึงมุมมอง Analyst Consensus ที่มีความ Bullish ต่อกำไรบริษัทจดทะเบียนลดลง
“ซื้อ” IRPC…Downside Risk จำกัด ขณะที่คาดการณ์ค่าการกลั่นแข็งแรง: แนะนำ “ซื้อ”  IRPC ด้วยเป้าหมายพื้นฐาน 6.80 บาท ด้วยปัจจัยสนับสนุนจาก 1) แม้ SET มีแนวโน้ม “ผันผวน” มากขึ้น แต่มอง IRPC มี Downside Risk จำกัด ด้วย PE ปัจจุบันที่ 8.4x และ ให้ผลตอบแทนจากเงินปันผล 5.4-6.8% ในปี 2016-17 2) แม้ Spread ปิโตรฯ ยังดี แต่ผลการดำเนินงาน 3Q16 อาจยังไม่ตื่นเต้นมากนัก เนื่องจากค่าการกลั่นต่ำ อย่างไรก็ดีผลการดำเนินงาน 4Q16 จะออกมาแข็งแกร่งเนื่องจากการ Upgrade โรงกลั่นเพิ่มสัดส่วนสินค้ามี Margin สูง และค่าการกลั่นมีแนวโน้มอยู่ในระดับสูงเนื่องจากความต้องการน้ำมันดีเซลเพิ่มขึ้น 3) กำไรระยะยาวมีแนวโน้มมีเสถียรภาพมากกว่าในอดีตมากจากการปรับเปลี่ยน Product Mix และการลดต้นทุนการผลิตในระยะยายาว คาดการณ์กำไรเติบโต 152% ปีนี้เป็น 1.18 หมื่นล้านบาท และ 13% ในปี 2017 ที่ 1.34 หมื่นล้านบาท
 
หุ้นที่น่าสนใจทางเทคนิค
EA “ซื้อ” ราคาหุ้นเริ่มมีสัญญาณฟื้นตัวขึ้นที่แนวเส้นค่าเฉลี่ย 3 เดือน ด้วยแท่งเทียน Tweezer Bottoms มีโอกาสแกว่งฟื้นตัวขึ้น มีแนวต้านแรกที่ Gap บริเวณ 25.50 บาท ผ่านได้จะมีแนวต้านถัดไปที่ 26.25 บาท
IRPC “ซื้อ” ราคาหุ้นแข็งแกร่งกว่าตลาด สามารถฟื้นตัวกลับมายืนเหนือเส้นค่าเฉลี่ย 3 เดือนได้ สอดคล้องกับเส้นค่าเฉลี่ยทำ Golden Cross ต่อเนื่อง มีแนวต้านแรกที่ 5.00 บาท และเป้าหมายถัดไปที่ 5.15 บาท